Devon

Devon (tikrasis vardas – Kristie Marie Lisa; g. 1977 m. kovo 28 d.  Alentaunas) – JAV pornografinių filmų aktorė.

Biografija 

Devon gimė Alentauno mieste, Pensilvanijos valstijoje. Savo giminėje ji turi olandų, prancūzų, anglų ir čerokių kraujo.

Devon turi du jaunesnius brolius, o vyresnioji sesuo jai visuomet atrodė sektinas pavyzdys. 

Vaikystėje ji svajojo tapti garsia kino aktore,  šokėja arba gimnaste, tačiau buvo per mažo ūgio (157 cm).

1995 metais Devon baigė Helertauno „Saucon Valley“ mokyklą, tačiau, nebūdama gabi mokslams, įsidarbino kavinėje padavėja. 

Savo pomėgį šokti Devon nusprendė išreikšti dalyvaudama „Al‘s Diamond“ kabatero organizuotame mėgėjų pasirodyme gretimame mieste. Čia ji laimėjo pirmą vietą  ir sulaukė kabareto savininko pasiūlymo šokti jo klube striptizą. Šį darbą ji dirbo 3 metus, kol nusprendė tapti pornografinių filmų aktore.

Aktorės karjera 
1998 metais „Al‘s Diamond“ kabarete Devon susipažino su pornografinių filmų aktore Dayton Rain, atvykusia į klubą atlikti savo programos. Išoriškai panašios merginos greitai susidraugavo ir viename vakarėlyje Dayton, tuo metu dirbusi kompanijoje „Vivid Entertainment“, papasakojo jai apie porno žvaigždės gyvenimą ir Devon susidomėjo.  Galutinai apsispręsti išmėginti save pornografijoje ją paskatino tuometinis vaikinas. 

Dayton papasakojo, kad pradžiai būtina rasti gerą fotografą, galintį padaryti tinkamą fotosesiją. Devon taip padarė, tačiau patekti pas „Vivid“ vadovus nebuvo paprasta, todėl ji nusprendė nusifilmuoti viename pusiau mėgėjiškame filme, kuris galėtų tapti jai reklama. Rezultatas ir procesas jai taip nepatiko, kad Devon ketino visko atsisakyti, tačiau Dayton pažadėjo, kad supažindins ją su reikiamais „Vivid“ atstovais,  nes ankstesni jos pačios bandymai buvo nesėkmingi.

Susitikime vienas iš kompanijos atstovų įžvelgė Devon galimybes ir net tikimybę prilygti tuo metu populiariausiai porno aktorei Dženai Džeimson. 

Devon pasirašė sutartį su „Vivid“ kaip tik tuo metu, kai kompanijoje dėl pernelyg didelio pomėgio linksmintis darbo neteko Dayton Rain. Manydami, kad Devon, kaip jos draugė, gali būti panašaus būdo, kompanijos atstovai jai bandė paaiškinti kuo daugiau apie darbą ir būtinybę save saugoti. Pokalbiuose dalyvavo ir vienas iš „Vivid“ vadovų, jau matantis Devon nauja mega žvaigždę. 

Devon filmavosi „Vivid“ kuriamose juostose 1998–2001 metais ir kartu su Jenna Jameson tapo vienomis populiariausių aktorių.  Nepaisant to, jau antraisiais kontrakto metais prasidėjo jos nesutarimai su kompanijos vadovais dėl pernelyg didelio aktorių išnaudojimo. Galiausiai 2001 metais kilo konfliktas su vienu iš fotografu, kurį Devon apkaltino seksualiniu priekabiavimu.  „Vivid“ nusprendė palaikyti kitą pusę ir Devon sutartis nebuvo pratęsta.

2001 metais Devon dirbo su „Jill Kelly Entertainment“, tačiau sekančiais metais sutartį nutraukė, nes kompanija nevykdė savo pažadų. Po to sekė sutartis su „Digital Playground“  ir bendras projektas su gera drauge Tawny Roberts, tuo metu mėginusia kurti savo mobiliosios pornografijos liniją.

2004 metais Devon vaidino pirmajame pornografiniame HD formato filme „Island Fever 3“, o 2005 metais – specialiųjų efektų juostoje „Piratai“.

2005 metų pabaigoje baigėsi jos sutartis su „Digital Playground“ ir Devon tapo kompanijos „Shane‘s World“ aktore.

Nuo 1998 iki 2012 metų ji vaidino 60-je filmų suaugusiems.

Kita veikla 

Devon yra dalyvavusi muzikos kanalo MTV „Pimp My Ride“, Howard Stern laidose, jos nuotraukas spausdino žurnalai „E!“, „Penthouse“ ir „Stuff“.

2001 metų sausį buvo paskelbta „Penthouse“ Mėnesio mergina.

2005 metais vaidino HBO serialo „Entourage“ epizode „I Love You Too“.

Asmeninis gyvenimas 
2005 metais susitikinėjo su Danny Ting, porno filmų nuoma besiverčiančiu kinų kilmės verslininku.

Apdovanojimai 

2010 metais Devon įtraukta į AVN Šlovės galeriją.

Šaltiniai

Nuorodos 

 IMDb profilis

JAV aktoriai
Pornografijos aktoriai